Ilmend n Goh, icudd Brown 1995 uguren id-ttmagaren yinelmaden ɣer ugbur n yiḍrisen yesɛan tiktiwin i d-yezgan nnig n wuswir n yinelmaden. Iwɛer ɣef yinelmaden ad gezzun iḍrisen n tigzi timawit yebnan kan ɣef tiktiwin, timuɣliwin d wayen yeqqnen kan ɣer wawalen. Anelmad yeqqaren deg uɣerbaz amazwaru, ilmend n lɛamer d uswir-is, ula s tutlayt-is tayemmat ur yessawaḍ ara ad yefhem anamek n yinaw yesla. Ihi ilaq asemres n wallalen imefɣutlay neɣ titknikin n tmuɣli neɣ yiniɣri bḥal tugniwin, udlif, tifelwin d isɣalen i wakken ad yeshil ɣef unelmad ad yefhem anamek n tiktiwin n umsiwel. Ilaq aseqdec n yiḍrisen i d-yettmeslayen ɣef tudert n yal ass yettmcabin ɣer tudert n unelmad, macci ɣef tiktiwin timadwanin.